Referat af

**Ordinær generalforsamling, pinselørdag, den 19. maj 2018 kl. 10.00**

**på Hotel Tannishus, Tversted**

Bestyrelsesmedlemmerne Henning Bak (formand), Kaj Vestergaard (næstformand), Peder Norman Pedersen og Poul Holm (sekretær) var mødt. Søren Steensen (kasserer) var fraværende.

Henning Bak bød velkommen særligt til de nye medlemmer af foreningen og bemærkede, at Søren Steensen have meldt afbud på grund af andre presserende opgaver.

Det konstateredes, at følgende lodsejere (til dels med ægtefæller) var mødt:

Mellemklitvej nr.: 24, 28 (2),

Sjaggervej nr.: 11

Spættevej nr.: 3, 4, 6 (2), 8 (2), 10,

Vester Klitvej nr. : 1 (2), nr. 2, nr. 3 (2), 4 (2), nr. 6, 8, 9, 14 b (2), 18, 20 (2), 30 (2)

Ålehulvej nr. : 2, (2), 3 (2), 5, 7 (2)

Punkt 1. Valg af dirigent

Efter forslag fra bestyrelsen, og da der ikke var andre forslag, blev Kirsten Jæger, Spættevej 3, valgt som dirigent.

Dirigenten konstaterede, at generalforsamlingen var indvarslet med det i vedtægterne bestemte varsel med dagsorden efter vedtægterne og regnskab for 2017.

Der var ingen, der havde indvendinger imod generalforsamlingens lovlighed.

Punkt 2. Formandens beretning

Henning Bak bød alle velkomne til generalforsamlingen. Han nævnte, at der stadig bliver bygget nyt. Der er dog ikke mange grunde tilbage i vores område, umiddelbart kun 4 grunde, som kan bebygges.

Vejlavet har 2 hovedopgaver: Vedligeholdelsen af vejene og drænene. Vedligeholdelse af vejene er som sædvanligt foretaget af Kjeld Thomsen efter opdrag fra bestyrelse (formanden). Der er tilføret det grus, der skønnes nødvendigt og kanter i vejsiden er fjernet, således at vandet kan løbe væk fra vejen.

Vejen holdt rigtig godt sommeren over og det var lige før, at det ikke var nødvendig med 2 gange, men så kom der vand og huller, så Kjeld måtte udfor anden gang. Vinteren har været præget af masser af vand og huller, så der har været behov for en større omgang op til pinsen. Det har også været nødvendigt at fjerne ”midterrabatten” på Melemklitvej og Sjaggervej og tilføre masser af grus. Formanden håber, at vejen holder godt og tilfredsstillende.

Sidste år var der tale om, at man forsøgsvis kunne salte vejene. Bestyrelsen sagde nej til et sådant forsøg. Formanden har undersøgt spørgsmålet igen og fundet ud af, at det, man bruger i Norge/Sverige, er noget der kaldes OREA, som også blev brugt i Danmark for ca.50 år siden. Man holdt op med at bruge det af hensyn til miljøet. Hvis der skal saltes, skal der udbringes ca. 1,5 t, svarende til en udgift på 5.000 kr.

Vores dræn fungerede godt, indtil vi kom til juletid, hvor det blev galt igen på Spættevej. Vandet blev stemmet op og oversvømmede mere eller mindre hele området. Men der kom som bekendt også megen regn m.m. Vi fik spuleren i gang, og vi fik hul igennem fra Mellemklitvej og 100 m ind på marken (Barfods marker). Så kom vandet og overfladevandet begyndte hurtigt at svinde.

Formanden har haft en drøftelse med sin kollega på Mellemklitvej, Jacob, om vedligeholdelse af stykket, der ligger på deres område, da det tilsyneladende er på deres område der har siddet en prop, som blokerer for vandtes frie løb.

Formanden gjorde opmærksom på, at lodsejeren skal fjerne evt. beplantning over og ved siden af drænet. Vejlavet sørger for den indvendige side, lodsejeren for de udvendige sider.

Formanden opfordrede medlemmer, som har beplantning langs vores veje, til at klippe beplantningen ind eller evt. helt fjerne den. Dreyer (Vesterklitvej 23) har fjernet sine træer langs vejen. Det ser godt ud.

For år tilbage fik alle en branddasker. Foreningen vil gerne have en melding, fra (nye) medlemmer, som ikke har fået en sådan - så vil det fornødne antal blive indkøbt og udleveret. Medlemmer, som for længst har fået en, kan tjekke, om branddaskeren hænger udvendigt, synligt og tilgængelig, og at den fortsat er brugelig.

Vi deltager i fællesmøder med andre vejlav og grundejerforeninger i området, hvor der bliver delt nyttige informationer. Af emner, der har været drøftet, kan nævnes:

* Der arbejdes på at få hestene væk fra Østervej og ind på en ridesti.
* Der er gjort indsigelse imod, at almindeligt husaffald ikke længere kan aflevers på genbrugsstationen. Problemet kan kun delvist løses ved bestilling af en ekstratømning. Der bør ikke sættes ekstra fyldte renovationsposer ved siden af stativerne, fordi dyrene går i poserne.
* Politiet og kommunen har afvist at sænke farten på Plantørvej.
* Mærkning af gangstierne fra havsiden. Vi har kun en sti (”Hahns Sti”), hvor en pæl vil blive opsat.

Formanden spurgte forsamlingen, om der var nogen, der kendte ”Eventyrstien”, hvor der skulle være en bro?

Det blev fra salen oplyst, at der formentlig tænkes på den sti, der var Vester Klitvejs afslutning mod vest går mod nord. Denne sti er ikke en af de tre officielle badestier.

Der er opsat skilte - små - om forbud mod cykling på gangstierne, men skiltene respekteres tilsyneladende ikke.

Formanden takkede bestyrelsen for godt samarbejde og rettede en særlig tak til Peder for klipningen af bevoksningen på stien.

Formandens beretning blev sat til debat.

Det blev foreslået at udsende den mail, som Hjørring Kommune har udsendt om klipning af træer og buske langs veje og fortove.

Formanden bemærkede, at mailen ikke har særligt sigte på lodsejerne i sommerhusområderne, men at det kan være en god ide alligevel. Mailen tager heller ikke sigte på at holde bevoksning nede af landskabelige hensyn, herunder sikring af udsigter, men at der kan være anledning til at minde også om den problemstilling.

Ingen ønskede yderligere ordet og dirigenten konstaterede, at beretningen var godkendt.

3. Godkendelse af regnskab for 2017

Dirigenten gav ordet til formanden, der på vegne af kassereren gennemgik det udleverede regnskab.

Ingen ønskede ordet.

Dirigenten konstaterede, at regnskabet for 2017 var godkendt.

4. Fastsættelse af kontingent for 2018

Formanden redegjorde for bestyrelsens forslag om at reducere kontingentets størrelse med 50 til 450 kr. Han nævnte, at vejlavet ikke skal spare penge op, men blot have så meget i kassen, at de løbende udgifter kan betales.

Dirigenten foreslog, at kontingentet forblev som hidtil (500 kr.), og at forskellen mellem de to forslag (50 kr.) benyttes til aflønning af en person, der erklærer sig villig til at holde stien (”Hahns sti”), uden at der dog ved en vedtagelse af forslaget ligger nogen binding af bestyrelsen om, hvorledes problemet med stiens vedligeholdelse skal løses.

Forslaget blev efter debat sendt til afstemning. 3 stemte for bestyrelsens forslag, resten stemte for det alternative forslag. Resultatet bliver således, at kontingentet forbliver uændret 500 kr./årligt.

5. Indkomne forslag fra medlemmerne

Formanden meddelte, at der ikke var modtaget forslag fra medlemmerne.

6. Valg af 2 medlemmer til bestyrelsen

 Peder Norman Pedersen og Poul Holm bekræftede, at de var villige til at modtage genvalg for yderligere en periode.

7. Eventuelt

Lange, Vester Klitvej 30, foreslog, at der sker en bedre skiltning af, at Vester Klitvej ende blindt, da det ofte sker, at der fortsættes ad Vester Klitvej med en vending til følge.

Bestyrelsen vil se på problemet.

Det blev fra salen bemærket, at oversigtsforholdene ved Sjaggervej/Vester Klitvej/ Drosselvej er meget dårlige.

Lodserejen (Barfod) vil se på, om beplantningen på ”trekanten” er en del af problemet.

Bestyrelsen tilkendegav, at den vil se på problemet.

Da ikke flere ønskede ordet under punktet, afsluttede dirigenten generalforsamlingen.

-o0o-

Formanden takkede dirigenten for sikker og god ledelse af generalforsamlingen og mindede om, at generalforsamlingen 2019 efter vedtægterne afholdes pinselørdag, den 8. juni 2019 kl. 10.00 samme sted.

-o0o-

Efter generalforsamlingen har bestyrelsen konstitueret sig således (uændret):

|  |  |  |
| --- | --- | --- |
|  | telefon | e-mail |
| Henning Bak (formand) | 2250 4399, | henning.bak@mail.dk  |
| Kaj Vestergaard | 2920 8700 | kaj.vestergaard@oncable.dk |
| Søren Steensen (kasserer) | 2526 8393 | helledisteensen@stofanet.dk |
| Peder Norman Pedersen (næstformand) | 9892 0836, | pnp@ucn.dk |
| Poul Holm (sekretær) | 2299 6698 | poulholm@mail123.dk |

For referatet:

Poul Holm

-o0o-

Blot til info:

**Hjemmesiden**

Der henvises til vejlavets hjemmeside, www.vester klitvejs vejlav.dk. På hjemmesiden kan man blandt andet finde referatet fra forårets fællesmøde, der indeholder meget nyttig information.

**(Klip fra) Lokalplanen**

**§ 1. FORMÅL**

**1.1.** Det er lokalplanens formål,

* at sikre områdets anvendelse til sommerhusformål for åben/lav sommerhusbebyggelse,
* at sikre områdets landskabelige kvaliteter, således at oplevelsen af naturområde bevares mellem sommerhusene,
* at sikre, at ny bebyggelse opføres i en arkitektur, som på en nænsom og kvalitativ måde tilpasser sig naturområdet,
* at give mulighed for udstykning af 8 grunde på sydsiden af Østervej, og
* at sikre offentlighedens adgang til kysten.

**§ 7.** Ydre fremtræden

---

**7.5.** Ovenlys (tagvinduer, vinduer langs kip o.lign.) og solfangere må højst udgøre 6 m2 tilsammen. Solfangere skal anbringes på taget og parallelt med tagfladen. …

**§ 8** Ubebyggede arealer

**8.1.** Der må kun i forbindelse med ny bebyggelse foretages mindre, til byggeriets opførelse nødvendige terrænændringer, jævnfør ”Reglement for etablering af kunstige klitter i sommerhusområder”. Disse skal godkendes af Hirtshals Kommune forinden terrænreguleringen igangsættes. Efter byggeriets afslutning skal klitlandskabet genskabes på en for området naturlig måde.

 Bestemmelse om beplantning:

**8.2.** Sommerhusparcellerne må ikke beplantes med vegetation, der er artsfremmed for området. Beplantningen må kun etableres i umiddelbar tilknytning til bebyggelsen og højst 6 m herfra. Beplantningen må ikke få karakter af hegning.
…
**8.9.** Udendørsbelysning skal begrænses mest muligt og må kun opsættes på bygningsfacader/gavle i en højde på maksimalt 2,1 m over sokkelniveau.

-o0o-